ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ደቡብ ሱዳን፡ ቁጽሪ ግዳያት ጾታዊ ዓመጽ ደቂኣንስትዮ ሰሜናዊ ዞባ ይውስኽ 30 ሕዳር 2018 ምንጪ ስእሊ, Reuters መግለጺ ስእሊ, በኒቱ ሓንቲ ካብተን በቲ ግጭት ኣዝየን ዝተሃስያ ከባቢታት'ያ ኣብ ሰሜናዊ ክፋል ደቡብ ሱዳን ኣብ ልዕሊ ብዓሰርተታት ዝቑጸራ ደቂኣንስትዮ ጾታዊ ዓመጽን መጥቃዕትታትን ከም ዝተፈጸመ ዶብ ኣልቦ ሓካይም ዝተባህለ ማሕበር ግብረ-ሰናይ ሓቢሩ። ሓንቲ ኣብ ከተማ በኒቱ እትሰርሕ መሕረሲት ከም ዝበለቶ፡ ኣብተን ዝሓለፋ 10 መዓልታት 125 ግዳያት ናብቲ ትሰርሓሉ ክሊኒክ ከም ዝመጻን፡ እዚ ድማ ልዕሊ'ቲ ኣብ ብምሉኡ እቲ ዞባ ኣብቲ ዝሓለፈ 10 ኣዋርሕ ዘጋጠመ ምዃኑ'ዩ። ካብተን ግዳያት፡ ትሕቲ 10 ዓመት ዚዕድሚአን፡ ልዕሊ 65 ዝኾና ኣዴታትን ነፍሰጾራትን ይርከበአን። እታ ሃገር ናጽነታ ካብ እትረክብ ኣብ ዝነበራ ሓጺር ዕድመ ብኲናት ሓድሕድ ክትሕመስ'ያ ጸኒሓ። በኒቱ ድማ ሓንቲ ካብተን በቲ ግጭት ኣዝየን ዝተሃስያ ከባቢታት'ያ። ደቡብ ሱዳን፡ ንኲናት ሓድሕድ መዕለቢ ከምጽእ ተተስፍይሉ ዘሎ ስምምዕ ደቡብ ሱዳን፡ ሪክ ማቻር ኣብ መዓልቲ ሰላም ሃገሩ ንምስታፍ ጁባ ኣትዩ ደቡብ ሱዳን፡ ሰራሕተኛታት ረድኤት ዘማረረት ሃገር ደቡብ ሱዳን፡ "ብሚልዮናት ዝቝጸር ኣታዊ ገንዘብ ነዳዲ-ዘይቲ ኣብ ኲናት-ሕድሕድ ውዒሉ" ደቡብ ሱዳን ኣብ 2011 እያ ናጽነታ ረኺባ። እንተኾነ ግን፡ ድሕሪ ክልተ ዓመት ውግእ ብምብርዑ፡ 4 ሚልዮን ዜጋታት ተመዛቢሎም። ኣብዚ እዋን'ዚ፡ በቲ ኣብ ዝሓለፈ መስከረም ዝተበጽሐ ስልጣን ናይ ምምቕራሕ ስምምዕ መሰረት ተጻብኦታት ኣቋሪጹ ይርከብ። ኣብታ ብኲናት ዝባደመት ኣውራጃ ዩኒቲ ዝረአ ጾታዊ መጥቃዕቲታት ኣብዚ ዝሓለፈ ሰሙን ኣዝዩ ከም ዝወሰኸ መሕረሲት ሩት ኦከሎ ትዛረብ። "ኣብዘን ኣብ ደቡብ ሱዳን ዝሰራሕኩልን ልዕሊ 3 ዓመታት፡ ከምዚ ዓይነት ቅጽበታዊ ምውሳኽ ናይተን ሕክምናዊ ኣልያ ክረኽባ ናብቲ ትካልና ዝመጻ ግዳያት ጾታዊ ዓመጽ ርእየ ኣይፈልጥን'የ" ኢላ። ምውሳኽ ቁጽሪ ግዳያት እቲ ናብ ማእከላት መዐደሊ መግቢ ንምምጻእ ዝንቀሳቐስ ህዝቢ ኣብ ዝውስኸሉ ዘሎ እዋን ዘጋጥም ዘሎ'ዩ። እተን ናብቲ ማእከል ጥዕና ናይቲ ማሕበር ዝመጻ ደቂንስትዮ ብእኩብ እኳ ክመጻ ጀሚረን እንተ ሃለዋ፡ እቶም ነቲ መጥቃዕትታት ዝፍጽሙ ሰባት ንባዕሎም ኣብ ዓበይቲ ጉጅለታት ተጠርኒፎም የጥቅዕወን ኣለዉ። እቲ ኣብ ልዕሊአን ዝፍጸም ጾታዊ ዓመጽ ጥራይ ዘይኮነ፡ እቶም ዓመጽቲ ብመዓኮር ብረትን ኣባትርን ከም ዝገርፍወንን ዝሃርምውን፡ ከምኡውን ዘለወን ኩሉ ከም ዝዘርፍወን እውን እቲ ማሕበር ይገልጽ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
